વિદેશમંત્રી સુષ્મા સ્વરાજે દુબઇમાં ફસાયેલા એક ભારતીય વિષે સોશ્યલ મીડિયા પર ટ્વિટ કરીને તેને પાછો ભારત લાવ્યો છે તેવી જાણકારી આપી છે. સાથે જ આ અંગે ભારતીય દૂતાવાસ જોડે રિપોર્ટ પણ માંગ્યો છે. આ વ્યક્તિનું નામ છે જગન્નાથ સેલ્વારાજ જે 48 વર્ષનો છે. તેને પાછલા બે વર્ષથી ભારત પરત ફરવા માટે ટિકીટ નથી મળી રહી. જે માટે તેને કોર્ટમાં કેસ પણ દાખલ કરી ચૂક્યો છે. તમિલનાડુના ત્રિરુચિરાપલ્લીમાં રહેતા જગન્નાથન નોકરી માટે દુબઇ ગયો હતો.